Hun ble kåret til Årets spiller, Årets høyre bakspiller og fikk toppscorertittelen i eliteserien i sesongen 2006/2007. Hun lagde tilsammen 221 mål, som er rekord. Hun lagde også 48 mål i NM og 75 mål i EHF Champions League. I OL-finalen i 2008 leverte hun en fantastisk kamp og scoret 9 mål på 10 skudd. I EM i desember samme år, ble hun ikke bare mesterskapets toppscorer med 51 mål på 8 kamper. Hun fikk også en plass på EMs «All Star Team» som beste høyrekant. I oktober 2009 kåret Det internasjonale håndballforbundet (IHF) henne til verdens beste håndballspiller i håndballåret 2008. I VM 2009 i Kina der Norge tok bronse ble hun av IHF tatt ut på «All Star Team» som beste høyreving.